wickkiey/tamil-wikipedia-chunked huggingface dataset:
# இரண்டாம் மாறவர்மன் விக்கிரம பாண்டியன்

## போசள மேலாதிக்கத்தின் முடிவு

பாண்டிய நாட்டின் மீது இரண்டு தசாப்தங்களுக்கும் மேலாக போசர்கள் செலுத்திவந்த செல்வாக்கு இவரது ஆட்சியின்போது முடிவுக்கு வந்தது குறித்தது. இவரது மெய்க்கீர்த்தி போசள யானைக்கு சிம்மம் போன்றவன் என்று குறிப்பிடுகிறது.
# கரந்தை, திருவண்ணாமலை மாவட்டம்

**கரந்தை**, தமிழ்நாட்டின், திருவண்ணாமலை மாவட்டம், வெம்பாக்கம் வட்டம், வெம்பாக்கம் ஊராட்சி ஒன்றியம், கரந்தை ஊராட்சியில் அமைந்த சிற்றூர் ஆகும். கரந்தை மற்றும் திருப்பனமூர் இரட்டை கிராமங்கள் ஆகும். இது காஞ்சிபுரத்திலிருந்து 19 கிலோ மீட்டர் தொலைவில் உள்ளது. இங்கு வரலாற்று சிறப்புமிக்க கல்வெட்டுகளைக் கொண்ட முக்கியத்துவம் வாய்ந்த சமண கோவில்கள் உள்ளன. இந்த ஊரிலும், அருகிலுள்ள சிற்றூர்களிலும் குறிப்பிடத்தக்க அளவு சமண சமயத்தவர் வாழ்கின்றனர்.  
திருப்பணமூர் கிராமத்தில் ஒரு சைனக் கோயில் உள்ளது. இது புஷ்பதந்தருக்காக அமைக்கபட்ட கோயிலாகும். இங்கு இவரின் அரிய பல சுதைச் சிற்பங்களும், பித்தளை உருவங்களும், ஒரு நூலகமும் உள்ளன. இது ஆச்சார்யா அகலங்கா தேவாவின் வீடு என்று நம்பப்படுகிறது. இந்த கோவிலில் சைன முனிவர்களான தர்மசாகர், சுதர்மசாகர், கஜபதி சாகர் ஆகியோரின் காலடித் தடங்கள் உள்ளன. இவர்கள் *சல்லேகனையில் ஈடுபட்டவர்களாவர்*. இந்த கிராமம் விங் கமாண்டர் அபிநந்தன் வர்தமானன் மற்றும் அவரது தந்தை, ஓய்வு பெற்ற ஏர் மார்ஷல் சிம்மகுட்டி வர்த்தமானனின் மூதாதையர் கிராமமாகும்.  
ஆச்சார்யர் அகலங்கா தேவாவின் சமாதி: திருப்பணமூருக்கும் கரந்தைக்கும் இடையில் பண்டைய சமண முனிவர்களின் கால்தடங்களுடன் சத்திரிகளுடன் ஒரு நினைவுச்சின்னம் உள்ளது. இதில் தர்க்கவியலாரும், சமசுகிருதவாதியுமான ஆச்சார்யா அகலங்கா தேவா ஆகியோரின் சமாதி உள்ளது. இவர் திகம்பர துறவிகளின் தேவ சங்க ஒழுங்கை நிறுவியவர்.  
கரந்தையில் பகழ்பெற்ற சமண கோவில்கள் வளாகம் உள்ளது. இது ஒரு காலத்தில் சமண முனிவர்கள் வசித்த இடமாக இருந்தது. எனவே இது முனிகிரி என்றும் அழைக்கப்படுகிறது. இது புகழ்பெற்ற சமண தர்க்கவியலாளர் ஆச்சார்யா அகலங்கர் (720-780) உடன் தொடர்புடைய தளமாகும், எனவே இது அகலங்கபஸ்தி என்றும் அழைக்கப்படுகிறது. சமண கோயில் வளாகத்தில் மூன்று கோயில்கள் உள்ளன. இதில் குந்துநாதருக்காக அமைக்கபட்டதே பிரதான கோயில் ஆகும். இது கி.பி 806-896 ஆம் ஆண்டில் பல்லவ மன்னன் நந்திவர்மா சிர்கனால் நிறுவப்பட்டதாக நம்பப்படுகிறது. தெற்கே உள்ள மகாவீரர் கோயில் 12 ஆம் நூற்றாண்டய கோயிலாகும். ஆதிநாதர் கோயிலும், குஷ்மந்தினி (அம்பிகை) தேவியின் அருகிலுள்ள சன்னதியும் 15 ஆம் நூற்றாண்டைச் சேர்ந்தவை. தென்மேற்கில் ஒரு பிரம்மதேவா சன்னதி அமைந்துள்ளது.  
புதிய சமணச் சிலைகளை நிறுவ 1991 ஆம் *ஆண்டிலும்* 2017 ஆம் *ஆண்டிலும்* இங்கு ஒரு *பஞ்சகல்யனகா* சடங்கு நிகழ்த்தபட்டது. ஒவ்வொரு ஆண்டும் *பங்குனி* மாதத்தில், இங்கு *பிரம்மோஸ்தம்* கொண்டாடப்படுகிறது. அட்சய திருத்தி, மகாவீர் ஜெயந்தி, தீபாவளி, ஜினராத்திரி, வசந்த பஞ்சமி ஆகிய நாட்களில் சிறப்பு வழிபாடு நடத்தப்படுகிறது.  
கரந்தை வளாகத்தில் உள்ள விஜயநகர கால சுவரோவியங்கள் பிரபலமானவை.  
கரந்தை ஊரானது தமிழ் இலக்கண நூலான *நன்னூல்* ஆசிரியரான பவனந்தி முனிவரின் ஊராகும்*.* தரமசாகர நூலகத்தில் வரலாற்று கால கையெழுத்துப் பிரதிகள் உள்ளன. இது 1930 களில் திருபணமூரைச் சேர்ந்த ஜீவபந்து டி. எஸ். ஸ்ரீபால் அவர்களால் அமைக்கப்பட்டது.
# அர்பத்நாட் வங்கி வீழ்ச்சி

**அர்பத்நாட் வங்கி வீழ்ச்சி** (*Arbuthnot Bank crash*) என்பது 1906 அக்டோபரில் பிரித்தானிய இந்தியாவின், சென்னை மாகாணத்தில் பிரிட்டனுக்கு சொந்தமான ஒரு முக்கிய நிதி நிறுவனமான அர்பத்நாட் அண்ட் கோ நொடிந்து போனதைக் குறிப்பதாகும். இந்த நிகழ்வு தமிழகத்தில் இந்திய சுதந்திர இயக்கத்தை பாதித்த முக்கிய நிகழ்வுகளில் ஒன்றாக கருதப்படுகிறது.  
1906 ஆம் ஆண்டின் கடைசி காலாண்டில், மதராசு நகரம் இதுவரை கண்டிராத மிக மோசமான நிதி நெருக்கடியால் பாதிக்கப்பட்டது. 19 ஆம் நூற்றாண்டின் மதராசில் மூன்று பிரபலமான பிரித்தானிய வணிக நிறுவனங்களில், ஒன்று நொடிந்துபோனது.  
பதினெட்டாம் நூற்றாண்டில் பிரான்சிஸ் லதூர் என்பவரால் பிரான்சிஸ் லதூர் அண்ட் கோ என்ற பெயரில் ஒரு நிறுவனம் துவங்கப்பட்டது. இந்த நிறுவனத்தில் 1803வாக்கில் அர்பத்நாட் குடும்பத்தைச் சேர்ந்த ஒருவர் பணியில் சேர்ந்தார். பிரான்சிஸ் லதூர் ஓய்வுபெற்ற பிறகு, இந்த நிறுவனம் அர்பத்நாட், டிமோன்டி அண்ட் கம்பனி என்று பெயர் மாற்றப்பட்டது. பிறகு அர்பத்நாட் அண்ட் கம்பனி என்ற பெயரைப் பெற்றது. வங்கி என்ற பெயரைக் கொண்டிருந்தாலும் இது ஒரு வங்கி அல்ல. இது ஒரு வணி நிறுவனம் ஆகும். வாடிக்கையாளர்களிடமிருந்து வைப்புத் தொகைகளைப் பெற்று உற்பத்தி, வணிகம், காப்பித் தோட்டம், அவுரி தோட்டம் போனவற்றில் முதலீடு செய்தது. வைப்புத் தொகைக்கு ஐந்து விழுக்காடு வட்டியாக வழங்கப்பட்டது. அக்காலத்தில் தென்னிந்தியாவில் பலர் இந்த வங்கியில் வைப்புத் தொகை வைத்திருந்தனர். அர்பத்நாட் அண்ட் கம்பனி லண்டனில் இருந்து செயல்பட்ட பி. மாக்பேடன் அண்ட் கோ என்ற நிறுவனத்துடன் ஒரு ஒப்பந்தம் செய்துகொண்டது. இந்த பி. மாக்பேடன் அண்ட் கோ நிறுவனம், அர்பட்நாட் அண்ட் கோவின் லண்டன் கிளையைப் போலவே செயல்பட்டுவந்தது. அதனை பேட்ரிக் மெக்ஃபடைன் என்பவர் கவனித்துவந்தார். இந்த மெக்ஃபடைன், இலண்டன் பங்குச் சந்தையில் ஒரு சூதாடியைப் போல முதலீடுசெய்துவந்தார். இந்த முதலீடுகளால் நிறுவனத்தின் பணத்தின் பெரும் தொகையை இழக்கிறார். இதன் திவாலுக்கு முன்னர், அர்பத்நாட் வங்கியில் 11,000 முதல் 12,000 பேர் வரை பணியாற்றினர். 7,000 பேர் அதில் கணக்கு வைத்திருந்தனர். 1,000,000 டாலர் கடன்களும் இருந்தன. மக்ஃபேடியனின் கடன்கள் 400,000 டாலர் என்றும் 1,000 கடன் வழங்குநர்கள் இருப்பதும் கண்டறியப்பட்டது.  
1906 ஆம் ஆண்டு அக்டோபர் 21ஆம் நாள் லண்டன் ஓல்ட் ஸ்ட்ரீட்டில், சுரங்க ரயில் முன்பு விழுந்து மக்ஃபாடியன் தற்கொலை செய்துகொணடார். இதற்கு அடுத்த நாள், அக்டோபர் 22ஆம் நாள் அர்பட்நாட் அண்ட் கம்பனி தாங்கள் திவாலாகிவிட்டதாக சென்னை உயர் நீதிமன்றத்தில் மனு தாக்கல் செய்தது. சரிவு ஏற்பட காரணமான மோசடி நடவடிக்கைகளுக்காக அர்பூட்நாட் விசாரிக்கப்பட்டு, "18 மாதங்கள் கடும் சிறைத்தண்டனை" பெற்றார்.  
வங்கியின் முதலீட்டார்கள் சார்பாக அர்பூட்நாட் வங்கியுடன் போராட பிரபல வழக்கறிஞர் வி. கிருஷ்ணசாமி ஐயரை அணுகி அவர்களுக்கான இழப்பீடைப் பெற்றனர்.அர்பூட்நாட் வங்கியின் சிதைவுக்குப் பின்னர் நிறுவப்பட்ட இந்தியன் வங்கியின் நிறுவனர்-இயக்குநர்களில் ஒருவராக இவர் இருந்தார்.
# வேலூர் கலவரம் 1930–31

**வேலூர் கலவரம் 1930-31** என்பது 1930-31 இல் இந்துக்களுக்கும் முஸ்லிம்களுக்கும் இடையில் தொடர்ச்சியாக நடந்த இனக் கலவரமாகும்.
# வேலூர் கலவரம் 1930–31

## நிகழ்வுகள்

1930 ஆம் ஆண்டு சூன் 8 ஆம் நாள் நடந்த மதக் கலவரம் இந்த கலவரங்களில் முதன்மையானது ஆகும். முஹர்ரம் ஊர்வலத்தை நடத்திய ஒரு முஸ்லீம் குழுவினர், இந்து கோவிலைக் கடக்கும்போது, கோவிலில் உள்ள இந்து வழிபாட்டாளர்களுக்கும் அவர்களுக்கும் இடையில் மோதல் உருவானது. <sup>&#x5D;</sup> கலவரம் வெடிப்பதற்கான காரணம் ஊர்வலத்தில் இருந்த ஒருவர் கோவிலில் இந்து தெய்வத்தை அவமதிக்கும் விதமான ஒரு சைகை செய்தார் என்று கூறப்பட்டது. கலவரத்தைத் தொடர்ந்து வடாற்காட்டில் உள்ள உதயேந்திரத்தில் கிறிஸ்தவர்களுக்கும் முஸ்லிம்களுக்கும் இடையே ஒரு சிறிய மோதல் ஏற்பட்டது. மதராசு நகரில் கலவரம் ஏதாவது ஏற்படுமோ என்ற அச்சம் இருந்தது மேலும் மதராசு மாகாணம் முழுவதும் பாதுகாப்பு கடுமையாக்கப்பட்டது.  
1931 இல் வேலூரில் இரண்டாவது வகுப்புக் கலவரம் வெடித்தது. இது இந்திய தேசிய காங்கிரசு உறுப்பினர்களின் ஊர்வலம் மற்றும் மிலாதுன்-நபி கொண்டாட்டத்தின் ஒரு பகுதியான முஸ்லீம்களின் ஊர்வலம் ஆகியவற்றுக்கு இடையிலான மோதலில் தோன்றியது. கலவரக்காரர்களைத் தூண்டியதாகக் கூறப்படும் முஸ்லீம் தலைவர் ஜனாப் அப்துல் ஜாபரின் வீடு 200 க்கும் மேற்பட்ட இந்துக்களின் கும்பலால் தீக்கிரையாக்கப்பட்டது, ஆனால் பெரும் அழிவிலிருந்து காப்பாற்றப்பட்டது. 1931 ஆகத்தில் இந்து பண்டிகை ஒன்றின்போது மூன்றாவது கலவரம் வெடித்தது.
# பாண்டியர் கலை மற்றும் கட்டிடக்கலை

பாறைக் குடைவுகள் மற்றும் கட்டுமானக் கோயில்கள் போன்றவை **பாண்டியர் கலை மற்றும் கட்டிடக்கலைகளில்** குறிப்பிடத்தக்க பகுதியாகும். விமனம் மற்றும் மண்டபம் ஆகியவை துவக்கக்கால பாண்டியர் கோவில்களின் அம்சங்கள் ஆகும். இவர்கள் கட்டிய சிறிய கோயில் குழுக்கள் தமிழ்நாட்டின் திருச்சிராப்பள்ளி மாவட்டத்தில் காணப்படுகின்றன. சிவன் கோயில்களில் *மகா மண்டபத்தின்* முன் நந்தியின் சிற்பம் உள்ளது. பாண்டியர் ஆட்சியின் பிற்கால கட்டங்களில், நேர்த்தியான சிற்பமாக உருவப்பட்ட சிலைகள், விமானங்களில் கோபுரங்கள் உருவாக்கப்பட்டன. கோபுரங்கள் கோயில்களின் செவ்வக நுழைவாயில் ஆகும்.
# பாண்டியர் கலை மற்றும் கட்டிடக்கலை

## வரலாறு

, பாண்டிய கலை வேலைப்பாடு, கி.பி 8 முதல் 9 ஆம் நூற்றாண்டு.]]
# பாண்டியர் கலை மற்றும் கட்டிடக்கலை

## பாண்டியர் கோயில்கள்

### கழுகுமலை கோயில் வளாகம் (பொ.ச. 768-800)

- கழுகுமலை சமணர் படுகைகள்
- வெட்டுவான் கோயில்
- கழுகாசலமூர்த்தி கோயில்
# பாண்டியர் கலை மற்றும் கட்டிடக்கலை

## பாண்டியர் கோயில்கள்

### திருநெல்வேலி

- திருக்கோணேச்சரம் கோயில்
- நெல்லையப்பர் கோயில்
# பாண்டியர் கலை மற்றும் கட்டிடக்கலை

## பாண்டியர் கோயில்கள்

### மற்றவை

- மீனாட்சி அம்மன் கோயில்
- சித்தனவாசல் குகை - 9 ஆம் நூற்றாண்டு பாண்டியர் காலத்தில் பாறையில் குடையப்பட்ட குகை மற்றும் ஓவியங்கள்
- திருவில்லிபுத்தூர் ஆண்டாள் கோவில்
- திருவரங்கம் அரங்கநாத சுவாமி கோயில்  
, பாண்டிய பேரரசர் பரந்தக நெடுஞ்சடையன் காலம் (பொ.ச. 768-800) காலம்]]
# சிதம்பரநாத சூரப்ப சோழனார்

**சிதம்பரநாத சூரப்ப சோழனார்** (*Chidambaranatha Soorappa Chozhanar*, இறப்பு 2013) என்பவர் பிச்சாவரத்தின் கடைசி ஜமீன்தார் ஆவார். இவர் சோழ பேரரசர்களின் வழித்தோன்றலாக கருதப்படுகிறார்.
# சிதம்பரநாத சூரப்ப சோழனார்

## ஆரம்ப கால வாழ்க்கை

இவர் சிதம்பரத்தில் வசித்த பிச்சாவரம் வன்னியர் சமீன் குடும்பத்தைச் சேர்ந்தவர். இவர் அரசியல் அறிவியலில் முதுகலை பட்டம் பெற்றவர்.
# சிதம்பரநாத சூரப்ப சோழனார்

## பாரம்பரியம்

நடராசர் கோயிலின் திறவுகோலை சுமார் நூறு ஆண்டுகளுக்கு முன்புவரை சோழனார் மரபினர் பாதுகாத்துவந்தனர். அந்தக் காலத்தில், கோயில் தீட்சிதர்கள் தினமும் காலையில் சமீன் குடும்பத்தினரிடமிருந்து கோயிலின் திறவுகோலை பெற்று, இரவில் அவர்களிடம் சேர்பித்துவந்தனர் சோழ வம்சத்தின் வம்சாவளியான இவர், வேளாண்மை செய்துவந்தார்.
# முதிப்

முதிப் (Mudhif) என்பது தெற்கு ஈராக்கின் வாழும் சதுப்புநில அரேபியர்களால் (மாதன் என்றும் அழைக்கப்படுகிறார்கள்) கட்டமைக்கப்படும் ஒரு பாரம்பரிய நாணல்<nowiki/>வீடாகும். பாரம்பரிய மாதன்களின் வாழ்க்கை முறையில், அவர்கள் வாழும் சதுப்பு நிலங்களிலிருந்து அறுவடை செய்யப்பட்ட நாணல்களிலிருந்து வீடுகள் கட்டப்படுகின்றன. ஒரு முதிப் என்பது ஒரு பெரிய சடங்கு வீடு, உள்ளூர் சேக்கால் பணம் செலுத்தி பராமரிக்கப்படுகிறது. விருந்தினர்கள் பயன்படுத்தவும், திருமணங்கள், இறுதி சடங்குகள் போன்றவற்றிற்கான ஒன்றுகூடும் இடமாக உள்ளது.
# முதிப்

## விளக்கம்

இதன் கட்டமைப்புகள் தெற்கு ஈராக்கில் சதுப்பு நில அரேபியர்களால் குறைந்தது 5,000 ஆண்டுகளாக கட்டப்பட்ட பாரம்பரிய வகை கட்டமைப்புகளில் ஒன்றாகும். பொ.ச.மு. 3,300-க்கு முந்தைய ஒரு பொதுவான முதிப்பின் எச்சங்கள் உரூக்கில் கண்டுபிடிக்கப்பட்டது. இப்போது அது பிரித்தானிய அருங்காட்சியகத்தில் உள்ளது.  
ஒரு முதிப் என்பது சதுப்பு நிலங்களில் இயற்கையாக வளரும் நாணல்களிலிருந்து உருவாக்கப்பட்ட ஒரு அமைப்பாகும். இது, கிராமத்து சேக்கால் விருந்தினர் மாளிகையாக பயன்படுத்தப்படுகிறது. *ரபா* (இரு முனைகளிலும் நுழைவாயில்கள் மற்றும் ஒரு குடும்ப வாழிடமாகப் பயன்படுத்தப்படுகிறது) அல்லது ஒரு *பேட்* ( ஒரு ஒற்றை அறை வசிப்பிடம்) போன்ற பிற வகையான நாணல் வசிப்பிடங்கள் பொதுவாக ஒரு முதிப்பை விட சிறியவை. மேலும், அவை குடியிருப்பாகவும், பிற நோக்கங்களுக்காகவும் பயன்படுத்தப்படலாம்.  
ஒவ்வொரு கிராம சேக்கிடமும் குறைந்தது பத்து பேருக்கு இடமளிக்கும் திறன் கொண்ட ஒரு முதிப் இருந்தது. ஒரு முதிபில் பயன்படுத்தப்படும் வளைவுகளின் எண்ணிக்கை பழங்குடி மற்றும் குடும்பக் குழுவால் தீர்மானிக்கப்படுகிறது. சில நேரங்களில் முதிப் கூடுதல் மூட்டை நாணல்களால் அலங்கரிக்கப்பட்டு, அலங்கார வடிவங்களில் ஏற்பாடு செய்யப்பட்டு, முகப்பில் வைக்கப்பட்டு, பழங்குடி அடையாளங்காட்டியாக இருக்கிறது. முதிபின் நுழைவு எப்போதும் மக்காவை எதிர்கொள்கிறது.
# முதிப்

## கட்டுமானம்

ஒரு முதிப் கட்டுமானத்தில், நாணல் தொகுக்கப்பட்டு தடிமனான நெடுவரிசைகளில் நெய்யப்படுகின்றன; பெரிய மற்றும் அடர்த்தியான நாணல் குறுக்கே வளைந்து கட்டடத்தின் முதுகெலும்பை உருவாக்கும் பரவளைய வளைவுகளை உருவாக்குகின்றன. இந்த வளைவுகள் நெடுவரிசைகளின் முன் அழுத்தத்தால் பலப்படுத்தப்படுகின்றன. ஏனெனில் அவை ஆரம்பத்தில் எதிரெதிர் கோணங்களில் மண்ணில் செருகப்படுகின்றன. தொடர்ச்சியான வளைவுகள் கட்டிடத்தின் வடிவத்தை வரையறுக்கின்றன. சிறிய தொகுக்கப்பட்ட நாணல்களின் நீண்ட குறுக்கு விட்டங்கள் வளைவுகளுக்கு குறுக்கே போடப்பட்டு கட்டப்பட்டுள்ளன. நாணல்களின் நெய்த பாய்கள் கட்டிட உறை உருவாகின்றன. சில பாய்கள் ஒளி மற்றும் காற்றோட்டத்தை அனுமதிக்க கண்ணி போன்ற துளைகளுடன் நெய்யப்படுகின்றன.
# முதிப்

## பயன்

ஒரு முதிப் விருந்தினர் மாளிகையாகவோ அல்லது சடங்கு சந்தர்ப்பங்களுக்காகவோப் பயன்படுத்தப்படுகிறது. வேறு எந்த நோக்கத்திற்காகவும் பயன்படுத்தப்படுத்துவதில்லை. ஒரு விருந்தினர் ஒரு முதிபிற்குள் நுழையும் போது, கிராமத்து ஷேக்கால் வரவேற்கப்படுவார்கள், அவர்களுடைய சரியான இடத்திற்கு அழைத்துச் செல்லப்படுவார்கள் மற்றும் சடங்கு செய்யப்பட்ட விழாவில் அதிக இனிப்பு காப்பி போன்ற சிற்றுண்டிகளை வழங்குவார்கள்.
# முதிப்

## சமீபத்திய முன்னேற்றங்கள்

1980 களில், சுமார் அரை மில்லியன் அரேபியர்கள் சதுப்பு நிலங்களில் வாழ்ந்தனர். இருப்பினும், 1993 ஆம் ஆண்டிலிருந்து, தெற்கு அரேபியர்களின் வாழ்க்கையையும் கலாச்சாரத்தையும் அழிக்கும் முயற்சியில் சதாம் உசேன் சதுப்பு நிலங்களை வடிகட்டத் தொடங்கினார். 2003 இல் உசேனின் தோல்வியைத் தொடர்ந்து, அரபு சமூகங்கள் சதுப்பு நிலங்களை மீண்டும் வெள்ளத்தில் மூழ்கடித்து, தங்கள் பாரம்பரிய வாழ்க்கை முறையை மீண்டும் தொடங்கின.
# ஒடிசா திரைப்படத்துறை

**ஒடிசா திரைப்படத்துறை** என்பது இந்தியத் திரைப்படத்துறையில் ஒடியா மொழியில் வெளியாகும் திரைப்படங்களையும், அதைச் சார்ந்த தொழிலாளர்களையும் உள்ளடக்கிய திரைத்துறை ஆகும். இது ஒடிசா என்ற மாநிலத்தை தலைமையிடமாக கொண்டு இயங்கிவருகின்றது. இத் திரைப்படத்துறையை ஊக்குவிக்கும் விதமாக 1974 ஆம் ஆண்டில் ஒடிசா அரசு திரைப்படத் தயாரிப்பையும் திரைப்பட அரங்குகளையும் நிர்மாணிப்பதை மாநிலத்தில் ஒரு தொழிலாக அறிவித்தது.
# ஒடிசா திரைப்படத்துறை

## வரலாறு

முதல் ஒடியா மொழி திரைப்படம் இந்திய காவியமான இராமாயணத்திலிருந்து சீதை மற்றும் ராமரின் திருமணத்தைப் பற்றிய கதையை கொண்ட 'சீதா பிபாஹா' என்ற திரைப்படம் ஆகும். இந் திரைப்படம் 1936 ஆம் ஆண்டு 'மோகன் சுந்தர் தேப் கோஸ்வாமி' என்பவரால் தயாரிக்கப்பட்டது.
# இயோசியாகி அராட்டா

**இயோசியாகி அராட்டா** *(Yoshiaki Arata)* சப்பான் நாட்டைச் சேர்ந்த ஓர் இயற்பியலாளர் ஆவார். சப்பானில் அணுக்கரு இணைவுக்கான முன்னோடி ஆராய்ச்சியாளர்களில் ஒருவராக இவர் கருதப்படுகிறார். 1924 ஆம் ஆண்டு மே மாதம் 22 அன்று இவர் பிறந்தார். – 5 June 2018}} அராட்டா ஒசாகா பல்கலைக்கழகத்தில் பேராசிரியராகவும் பணிபுரிந்துள்ளார். இவர் ஒரு வலுவான தேசியவாதி என்றும் கூறப்படுகிறது, சப்பானியர்களை பற்றி மட்டுமே பொதுவில் இவர் பேசிக்கொண்டிருந்தார்.  
அராட்டா தனது சகாவான யூ சாங் யாங்குடன் சேர்ந்து 1998 ஆம் ஆண்டு குளிர் இணைவு துறையில் ஆராய்ச்சிகளை மேற்கொண்டு அக்கட்டுரைகளை வெளியிடவும் தொடங்கினார்.  
2018 ஆம் ஆண்டு சூன் மாதம் 5 அன்று இவர் காலமானார்.
# இயோசியாகி அராட்டா

## வெளியீடுகள்

- Y. Arata and Y. C. Zhang. "Achievement of intense 'cold' fusion reaction," Proceedings of the Japanese Academy, series B, 1990. 66:l.
- Y.Arata. Patent Application US 2006/0153752 A
# அறந்தாங்கித் தொண்டைமான்

**அறந்தாங்கித் தொண்டைமான்கள்** என்பவர்கள் புதுக்கோட்டை பகுதியில் தனியரசராக ஆவுடையார் கோவில், அறந்தாங்கி, ஆலங்குடி தென்பகுதி, திருமயம் கீழ்ப்பகுதி வட்டங்களில் ஆட்சி செலுத்தும் அரசர்களாக விளங்கிவந்துள்ளனர். இவர்கள் கள்ளர் மரபைச் சேர்ந்தவர்கள். தமிழக அரச மரபினர் பலருக்கு நட்பாகவும், மேலாதிக்கத்தை ஏற்றும் ஆட்சி செய்தனர். அந்த வகையில் பாண்டியர் தொடர்பான சில தொண்டைமான்கள் உள்ளனர். இவர்களை பற்றிய 13 ஆம் நூற்றாண்டில் இருந்து அறியமுடிகிறது. புதுக்கோட்டை பகுதியில், விசங்க நாட்டில் இருந்த வளத்து வாழவிட்ட பெருமாள் தொண்டைமான் என்பவன் கி.பி. 1201 இல் இருந்தான் என்று தெரிகிறது. இவனே, அறந்தாங்கித் தொண்டைமான்களுள் மிகத் தொன்மை வாய்ந்தவன். குலசேகர தொண்டைமான் 1426 இல் ஒரு பிரகடனத்தை வெளியிட்டார், அதில் பாலையூர் மக்களுக்கு புதிய வரிகளை விதிக்கமாட்டோம் என்று அறிவித்தார். 1453 இல் அழகிய மணவாளப் பெருமாள் தொண்டைமான் தனது மகனுக்கு வரிவிலக்கு இல்லாத நிலங்களை வழங்கினார். முதலில் தன்னை "அரசு" அல்லது "அறந்தாங்கியின் ஆட்சியாளர்" என்று அழைத்துக்கொண்டவர் ஏகப் பெருமாள் தொண்டைமான் ஆவார். இவருடைய மகன்கள் சிதம்பரநாதன், தீராவினை தீர்த்தான், ஆவுடைநாயனார் ஆவார்கள். இவர்களில் சிதம்பரநாதன் என்ற பொன்னம்பல நாத தொண்டைமான் (பொ.ஆ. 1514—1569) மிகவும் சக்திவாய்ந்தவராக விளங்கியவர். ஏழு நாளில் இலங்கையில் உள்ள சிங்களவர்களை வென்று அவர்களிடம் வரி வாங்கி வந்தார். இவர்களின் நேரடி வழிவந்தவர்கள் பாலைவனம் ஜமீன்கள் ஆவார்கள்.  
அறந்தாங்கி அரசு தொண்டைமானார் பெயர் பொறித்த 50 கல்வெட்டுகளில் பன்னிரண்டு கல்வெட்டுகளில் மட்டும் பாண்டியர், நாயக்கர் மேலாண்மையை குறிப்பிட்டுள்ளனர். ஏனைய கல்வெட்டுகள் "அறந்தாங்கி அரசு" என்ற பெயரிலேயே பொறிக்கப்பட்டுள்ளன. 17-ஆம் நூற்றாண்டில் ஆட்சிக்கு வந்த புதுக்கோட்டை சமஸ்தானம் தொண்டைமான் மன்னர்களும், இவர்களின் கால்வழி வந்தவர்களே.
# பைரோகந்தக அமிலம்

**பைரோகந்தக அமிலம்** *(Pyrosulfuric acid)* என்பது கந்தகத்தின் ஓர் ஆக்சியமிலமாகும். இதை இருகந்தக அமிலம் என்றும் ஒலீயம் என்றும் அழைப்பார்கள். ஒலீயம் எனப்படும் புகையும் கந்தக அமிலத்தின் பெரும் அங்கம் இருகந்தக அமிலமே என்று பெரும்பாலான வேதியியலாளர்கள் உடன்படுகிறார்கள். வேதிச்சமநிலை காரணமாக திரவ நீரிலி கந்தக அமிலத்தின் ஒரு சிறிய அங்கமாகவும் இருகந்தக அமிலம் உள்ளது.
:<chem>H2SO4<=>H2O + SO3</chem>
:<chem>SO3 + H2SO4<=> H2S2O7</chem>
:<chem>2H2SO4 <=> H2O + H2S2O7</chem>[**Global**]
மிகையளவு கந்தக டிரையாக்சைடை (SO3) கந்தக அமிலத்துடன் வினைபுரியச் செய்து பைரோகந்தக அமிலம் தயாரிக்கப்படுகிறது.
:<chem>H2SO4 + SO3 -> H2S2O7</chem>
பைரோகந்தக அமிலத்தை ஓர் அமில நீரிலியின் கந்த அமிலம் ஒத்த வரிசை என்று காணலாம். ஒவ்வொரு கந்தக அமில அலகும் அதன் அருகாமை அலகுகளின் பரசுபர எலக்ட்ரான்-திரும்பப் பெறுதல் விளைவு காரணமாக அமிலத்தன்மையின் குறிப்பிடத்தக்க அளவு அதிகரிப்புக்கு காரணமாகின்றன.
கந்தக அமிலக் கரைப்பான் அமைப்பில் சாதாரண கந்தக அமிலத்தை புரோட்டானேற்றம் செய்ய போதுமான வலிமையை இருகந்தக அமிலம் கொண்டுள்ளது.
பொதுவாக பைரோகந்தக அமிலத்தின் உப்புகள் பைரோசல்பேட்டுகள் என்று அழைக்கப்படுகின்றன. பொட்டாசியம் பைரோசல்பேட்டு இதற்கு உதாரணமாகும்.
H2O • (SO3) x என்ற பொது வாய்ப்பாட்டுடன் பிற தொடர்புடைய அமிலங்கள் அறியப்படாலும் அவை எதுவும் தனிமைப்படுத்தப்படவில்லை.
# பைரோகந்தக அமிலம்

## இவற்றையும் காண்க

- டைசல்பூரசு அமிலம்
- ஒலீயம்
- சல்பூரிக் அமிலம்
# பேல்சந்து

**பேல்சந்து** *(Belsand)* இந்தியாவின் பீகார் மாநிலத்தில் உள்ள ஒரு நகரமாகும். சீதாமரி மாவட்டத்தின் ஒரு பகுதியான இது பீகார் மாநிலத்திலுள்ள 243 சட்டப்பேரவை தொகுதிகளில் ஒன்றாகும்.
# பேல்சந்து

## புவியியல்

பேல்சந்து நகரம் என்ற அடையாள ஆள்கூறுகளுடன் இந்தியாவின் பீகார் மாநிலத்தில் அமைந்துள்ளது .
# பேல்சந்து

## மக்கள்தொகை

2001 ஆம் ஆண்டு மேற்கொள்ளப்பட்ட இந்திய மக்கள் தொகை கணக்கெடுப்பின்படி, பேல்சந்து நகரின் மக்கள் தொகை 20,566 நபர்களாகும். . இதில் ஆண்கள் 53% மற்றும் பெண்கள் 47%. சதவீதமாவர். மக்கள்தொகையில் 19% நபர்கள் 6 வயதுக்குட்பட்டவர்கள் ஆவர்.
# ஜெயராஜ் மற்றும் பென்னிக்சின் காவல் மரணங்கள்

2020 சூன் 19 அன்று, **பி. ஜெயராஜ்** (59 வயது) மற்றும் அவரது மகன் **ஜெ. பென்னிக்ஸ்** (31 வயது) ஆகியோர் தூத்துக்குடி மாவட்டம், சாத்தான்குளத்தில் இந்திய அரசின் கொரோனா வைரசு ஊரடங்கு விதிகளை மீறியதாக விசாரணைக்கான தமிழ்நாடு காவல்துறையால் கைது செய்யப்பட்டனர். காவல்துறையினரின் கூற்றுப்படி, சூன் 19 ம் தேதி இருவரும் தங்கள் செல்பேசி கடையை அனுமதிக்கப்பட்ட நேரத்துக்கும் மேலாக திறந்து வைத்திருந்ததாகக் கூறப்படுகிறது. சூன் 19 அன்று இருவருக்கும் எதிராக முதல் தகவல் அறிக்கை பதிவு செய்யப்பட்டு இருவரும் கைது செய்யப்பட்டனர். காவலில் இருந்தபோது இவர்கள் பாலியல் வன்கொடுமை மற்றும் சித்திரவதைக்கு உட்படுத்தப்பட்டனர். இது இவர்களின் மரணத்திற்கு காரணமாயிற்று. 2020 சூன் 22 அன்று, பென்னிக்ஸ் உடல்நிலை சரியில்லாமல் கோவில்பட்டி பொது மருத்துவமனைக்கு மாற்றப்பட்டார், அங்கு அவர் இறந்தார். அடுத்த நாள், 2020 சூன் 22 அன்று அவரது தந்தையும் இறந்தார். தமிழகத்தின் தூத்துக்குடி மாவட்டம், சாத்தான்குளம் நகரில் காவலில் வைக்கப்பட்டிந்த இருவரிடம் காவல்துறையினர் மிருகத்தனமாக நடந்தது தொடர்பாக மாநிலத்தில் பெரும் சீற்றத்தை ஏற்படுத்தியது.
# ஜெயராஜ் மற்றும் பென்னிக்சின் காவல் மரணங்கள்

## நிகழ்வுகளின் காலவரிசை

19 ஜூன் 19 அன்று, நேரில் கண்ட பல சாட்சிகளின் கூற்றுப்படி, சாத்தான்குளம் காவல்துறையினர் ஜெயராஜை காவல் நிலையத்திற்கு அழைத்துச் சென்றனர். முந்தைய நாள் ஜெயராஜின் மரப் பட்டறைக்கு அருகே காவல்துறையினருக்கும் இன்னும் சிலருக்கும் இடையே நடந்ததாகக் கூறப்படும் ஒரு வாக்குவாதம் குறித்து விசாரணை நடத்தப்பட்டது.  
2020 ஜூன் 19 அன்று, இரவு 7:30 மணியளவில், சாத்தான்குளம் நகரில் உள்ள காமராஜர் சிலைக்கு அருகிலுள்ள தனது கடையில் பென்னிக்ஸ் இருந்தபோது, அவரது தந்தை ஜெயராஜை காவல்துறையினர் அழைத்துச் சென்றனர் என்ற செய்தியைக் அவரது நண்பர்களிடமிருந்து கேள்விப்பட்டார். தனது தந்தையைப் பற்றி கவலைப்பட்ட பென்னிக்சு அவரது நண்பருடன் சாத்தான்குளம் காவல் நிலையத்திற்கு விரைந்தார். வெளியே காத்திருந்த பென்னிக்ஸ் காவலர்களால் அழைக்கப்பட்டார். தனது தந்தையை ஏன் கால் நிலையத்துக்கு அழைத்துச் சென்றீர் என்று கேள்வி எழுப்ப அவர் உள்ளே சென்றபோது, அவர் தாக்கப்பட்டதாகக் கூறப்படுகிறது. விரைவில், வழக்கறிஞர்களான பென்னிக்சின் நண்பர்கள் காவல் நிலையத்திற்கு வெளியே கூடினர். பென்னிக்சின் நண்பர்களின் கூற்றுப்படி, "போலீசாருக்கு எதிராக பேச உங்களுக்கு என்ன தைரியம்" என்று பொலிசார் கூச்சலிடுவதை அவர்கள் கேட்டார்கள். காவல் துணை ஆய்வாளர் ரகு கணேஷ் வந்தபோது காவல் நிலையத்திற்குள் வன்முறை அதிகரித்ததாக நேரில் கண்ட சாட்சிகள் கூறுகின்றன. காவல் நிலையத்துக்குள் இருந்த போலீஸ் நண்பர் குழுவைச் சேர்ந்தவர்கள் இருவரையும் தாக்கத் தொடங்கினர். ஜூன் 20 வரை பென்னிக்சையும் அவரது தந்தையை சந்திக்க வழக்கறிஞர்கள் அனுமதிக்கப்படவில்லை.  
2020 சூன் 20 அன்று, இருவரின் வழக்கறிஞர் மணிராமனின் கூற்றுப்படி, அவர்களின் மலவாயிலில் இருந்து அதிக அளவில் இரத்தப்போக்கு ஏற்பட்டதால் அவர்கள் ஆறு லுங்கிகளை மாற்ற வேண்டியிருந்தது. மருத்துவ உடல் பரிசோதனைக்காக காவல்துறையினர் ஜெயராஜ் மற்றும் பென்னிக்சை கோவில்பட்டி மருத்துவமனைக்கு அழைத்துச் சென்றனர். அதன்பிறகு, அவர்கள் சாத்தான்குளம் குற்றவியல் நடுவர் சரவணனிடம் அழைத்துச் செல்லப்பட்டனர். குற்றவியல் நடுவர் காயமடைந்த இருவரின் உடல் நிலையை ஆராயாமல் காவலில் வைத்தனர்.  
2020 சூன் 22 அன்று, பென்னிக்ஸ் கோவில்பட்டியில் உள்ள அரசு மருத்துவமனையில் சிகிச்சை பெற்று வந்தபோது, இரவு 9:00 மணியளவில், கடுமையான இரத்தப்போக்கு காரணமாக இறந்தார். கோவில்பட்டி கிளைச் சிறை அதிகாரிகளால் அதே நாளில் இரவு 10:30 மணிக்கு கோவில்பட்டி அரசு மருத்துவமனையில் பி. ஜெயராஜ் அனுமதிக்கப்பட்டார்.  
2020 சூன் 23 அன்று, அதிகாலை 5:40 மணிக்கு, பி. ஜெயராஜ் சிகிச்சையில் இருந்தபோது நுரையீரல் துளைத்ததல் காரணமாக இறந்தார்.
# ஜெயராஜ் மற்றும் பென்னிக்சின் காவல் மரணங்கள்

## உயர் நீதிமன்றம் மற்றும் மனித உரிமைகள் ஆணையம்

சென்னை உயர் நீதிமன்றத்தின் மதுரைக் கிளை தாமாகவே முன்வந்து இந்த விசயத்தில் தலையிட்டது. மேலும் சூன் 24 அன்று நீதிபதிகள் பி. என். பிரகாசு மற்றும் புகழேந்தி ஆகியோர் இந்த சம்பவம் குறித்து விசாரித்து நிலை அறிக்கை சமர்ப்பிக்குமாறு தூத்துக்குடி காவல்துறை கண்காணிப்பாளருக்கு உத்தரவிட்டனர். பிணக்கூறு ஆய்வை காணொளியில் பதிவு செய்ய உத்தரவு பிறப்பிக்கப்பட்டது. காவல்துறை தனது விசாரணை நடவடிக்கைகளை முடித்த பின்னர் ஒரு குற்றவியல் நடுவர் முன்னிலையில் மூன்று நிபுணர்களின் குழுவால் விசாரணை செய்ய நீதிமன்றம் உத்தரவிட்டது. பிணக்கூறு ஆய்வு மற்றும் விசாரணையின் இரு அறிக்கைகளின் நகல்களும் உயர் நீதிமன்றத்தில் சமர்ப்பிக்கப்பட்டன. தமிழ்நாடு மாநில மனித உரிமை ஆணையம் இந்த குற்றம் குறித்து அறிக்ககையை தாக்கல் செய்ய காவல் துறையிடம் கேட்டது.
# ஜெயராஜ் மற்றும் பென்னிக்சின் காவல் மரணங்கள்

## உயர் நீதிமன்றம் மற்றும் மனித உரிமைகள் ஆணையம்

### நீதித் துறை விசாரணை

சாத்தான்குளம் காவல் நிலையத்தில் விசாரணையை மேற்கொண்டிருந்த போது காவலர் மகாராஜனின் முரட்டுத்தனமான நடத்தை குறித்து நீதித் துறை நடுவர் எம். எஸ். பாரதிதாசன் உயர் நீதிமன்றத்தில் அறிக்கை சமர்ப்பித்தார். அந்த அறிக்கையில், கூடுதல் காவல்துறை கண்காணிப்பாளர் டி. குமார் மற்றும் காவல் துணை கண்காணிப்பாளர் சி. பிரதாபன் ஆகியோரின் முன்னிலையில் கான்ஸ்டபிள் மகாராஜன் நீதித்துறை நடுவருக்கு எதிராக "உன்னால் ஒன்றும் செய்ய முடியாதுடா" என்று இழிவான கருத்து ஒன்றை தெரிவித்தார். புகாரைத் தொடர்ந்து, சென்னை உயர்நீதிமன்றத்தின் மதுரைக் கிளையானது நீதிமன்ற நடவடிக்கைகளை அவமதித்த அதிகாரிகள் மீது நடவடிக்கை எடுக்குமாறு தென் மண்டல காவல்துறைத் தலைவருக்கு உத்தரவிட்டார். காவல்துறைத் தலைவர் மகாராஜனை இடைநீக்கம் செய்தார்; காவல்துறைக் கூடுதல் கண்காணிப்பாளர் டி. குமார், மற்றும் காவல்துறை துணைக் கண்காணிப்பாளர் சி. பிரதாபன் ஆகியோர் காத்திருப்பு பட்டியலில் வைக்கபட்டனர். காவல் நிலையத்தில் தேவையான சான்றுகளை சேகரிக்கவும், குற்றிவியல் நடுவருக்கு உதவுவதற்காகவும் காவல் நிலையத்தின் கட்டுப்பாட்டை எடுத்து வருவாய்த் துறை அதிகாரிகளை நியமிக்க தூத்துக்குடி மாவட்ட ஆட்சியருக்கு உயர் நீதிமன்றம் உத்தரவிட்டது. இந்த சம்பவம் இந்திய காவல்துறை வரலாற்றில் முதல் முறையாக மாவட்ட நிர்வாகம் ஒன்று காவல் நிலையம் ஒன்றின் கட்டுப்பாட்டைக் கைப்பற்றியது. மேலும் காவல் நிலையத்திலிருந்து பொருட்களை சேகரிக்க நிபுணர்கள் குழுவை அனுப்புமாறு தடய அறிவியல் துறையின் கூடுதல் இயக்குநருக்கு நீதிபதிகள் அறிவுறுத்தினர்.
# ஜெயராஜ் மற்றும் பென்னிக்சின் காவல் மரணங்கள்

## சமூக ஊடகங்களில் எதிர்வினை

இந்த நிகழ்வு தொடர்பாக பிரபலங்கள், அரசியல்வாதிகள் போன்ற பல குறிப்பிடத்தக்க நபர்கள் சமூக ஊடகங்களில் தாக்குதல் குறித்த விவரங்களை வெளிப்படுத்தவும் காவல் துறையின் செயல்களை கண்டிக்கவும் செய்தனர். #JusticeforJayarajandBennix என்ற ஹேஷ்டேக்கைப் பயன்படுத்தி இலட்சக் கணக்கான டிவீட்டுகள் அனுப்பப்பட்டன, இது 2020 சூன் 26 அன்று இந்தியாவில் பிரபலமான டிவிட்டர் தலைப்புகளில் ஒன்றாகவும், உலகளவில் பிரபலமான 30 பிரபலமான டிவிட் தலைப்புகளில் ஒன்றாகும் ஆனது. மேற்கு இந்தியாவின் குஜராத்தைச் சேர்ந்த சமூக ஆர்வலரும் வழக்கறிஞருமான ஜிக்னேஷ் மேவானி டிவிட்டரில் "இந்தியாவில் ஜார்ஜ் பிலாய்டுகள் மிக அதிகமானவர்கள்" என்று எழுதினார். திரைப்பட இயக்குநர் ஹரி காவல்துறையின் மிருகத்தனத்தை கண்டித்து ஒரு அறிக்கையை வெளியிட்டார் அதில் தான் காவல் துறையை போற்றி ஐந்து படங்கள் எடுத்ததாகவும். அதற்காக வெட்கப்படுவதாகவும் குறிப்பிட்டார்.
# ஜெயராஜ் மற்றும் பென்னிக்சின் காவல் மரணங்கள்

## அதிகாரப்பூர்வ எதிர்வினைகள்

இரண்டு துணை ஆய்வாளர்கள் மற்றும் ஒரு ஆய்வாளரை காவல் துறை இடைநீக்கம் செய்தது. சாதான்குளம் காவல் நிலையத்தில் உள்ள மற்ற காவலர்கள் கூண்டோடு வேறு இடங்களுக்கு மாற்றப்பட்டனர். இந்த சம்பவம் காவல் துறை மற்றும் பிற அதிகாரிகளின் கூட்டு தோல்வி மற்றும் மனித உரிமை மீறல் என்று தூத்துக்குடி தொகுதியின் மக்களவை உறுப்பினர் கனிமொழி தெரிவித்தார். சூன் 28 அன்று தமிழ்நாடு முதலமைச்சர் எடப்பாடி க. பழனிசாமி இந்த மரணங்கள் தொடர்பான வழக்கை சிபிஐ வசம் ஓப்படைக்க உத்தரவிட்டார்.
# ஜெயராஜ் மற்றும் பென்னிக்சின் காவல் மரணங்கள்

## சிபிஐ விசாரணை

காவல் மரணம் தொடர்பான குற்றச்சாட்டுகள் குறித்து நடுவண் புலனாய்வுத் துறை 2020 ஜூலை 07 அன்று இரண்டு வழக்குகளை பதிவு செய்தது. தமிழக அரசின் வேண்டுகோளின் பேரிலும், இந்திய அரசிடமிருந்து வந்த மேலதிக அறிவிப்பினாலும், முன்னர் கோவில்பட்டி காவல் நிலையத்தில் பதிவுசெய்யப்பட்ட வழக்கு எண். 649 மற்றும் 650 ஆகிய இரண்டு வழக்குகளின் விசாரணையையும் தன் வசம் எடுத்துக் கொண்டது. ஒரு சிபிஐ குழு தொடர்ந்து மதுரையில் முகாமிட்டு, கோவிட் 19 தொற்று சிக்கலின் போது இந்த வழக்கில் பணியாற்றியது. விசாரணையின் போது காவல் கண்பாணிப்பாளர் / எஸ்.எச்.ஓ, 3 துணை கண்காணிப்பாளர்கள், 2 தலைமைக் காவலர்கள், 4 கான்ஸ்டபிள்கள் உட்பட 10 காவல் அதிகாரிகள் அதாவது சாத்தான்குளம் காவல் நிலையத்ததில் உள்ள அனைவரும் கைது செய்யப்பட்டனர். கைது செய்யப்பட்ட அனைத்து காவல் துறை அதிகாரிகளுக்கு எதிராக ஐபிசி ஆர் / டபிள்யூ பிரிவு 302, 342, 201, 182, 193, 211, 218 & 34 ஆகிய பிரிவுகளில் சிபிஐ 26.09.2020 அன்று குற்றப்பத்திரிகை தாக்கல் செய்தது. ஒரு குற்றவாளியான, துணை ஆய்வாளர் பல்துரை கோவிட் -19 காரணமாக விசாரணை காலத்தில் இறந்தார்.  
சிபிஐ குற்றப்பத்திரிகையில், பிணக்கூறு ஆய்வு அறிக்கையில் காவல்துறை அதிகாரிகள் ஜெயராஜ் மற்றும் பென்னிக்சை கொடூரமாக சித்திரவதை செய்ததாகவும், "இதுபோன்ற காயங்களால் அவர்கள் இறந்துவிடுவார்கள் என்பதை நன்கு அறிந்தும் பல காயங்களை ஏற்படுத்தியதாகவும்" உறுதிப்படுத்தியது. "ஆய்வக பகுப்பாய்வின் முடிவுகள்" என்ற தலைப்பில் சிபிஐ அறிக்கையில், சாத்தான்குளம் லாக்காப் அறை, கழிப்பறை, எஸ்.எச்.ஓ அறை, லத்திகளிலிருந்தும், சுவர்களில் இருந்தும் சேகரிக்கப்பட்ட மரபணு மாதிரிகள் பாதிக்கப்பட்டு இறந்த இருவரின் மாதிரிகளுடன் பொருந்தக்கூடியவை என்று கூறுகிறது. குற்றப்பத்திரிகை மேலும் கூறுகையில், அவர்கள் மௌனமாக இருந்த போதெல்லாம், ஆய்வாளர் மௌனத்திற்கான காரணத்தை கேட்க்கச் சொல்லி தன் ஊழியர்களை ஏவி, அதன் மூலம் மீண்டும் தாக்கத் தூண்டினார். சித்திரவதையின் போது அவரகளின் ஆடைகள் அகற்றப்பட்டன. காவல் நிலையத்தின் அடைக்கபட்ட வளாகத்திற்குள் பென்னிக்ஸ் மற்றும் அவரது தந்தைக்கு கொடூரமான சித்திரவதைகள் பல மணி நேரம் தொடர்ந்தது நடந்தது. இது 1994 இல் வெளியிடப்பட்ட முந்தைய உத்தரவான காவல் நண்பர்கள் குழுவை தமிழகம் முழுவதும் விரிவுபடுத்தும் உத்தரவை மாற்றி அமைத்தது.
# குரு கோபிந்த் சிங் பவன்

**குரு கோபிந்த் சிங் பவன்** *(Guru Gobind Singh Bhawan)* இந்தியாவின் பஞ்சாப் மாநிலம் பாட்டியாலாவிலுள்ள பஞ்சாபி பல்கலைக்கழகத்தில் அமைந்துள்ள ஒரு நினைவுச் சின்னக் கட்டடமாகும். 1967 ஆம் ஆண்டு திசம்பர் மாதம் 27 ஆம் தேதி அப்போதைய இந்தியக் குடியரசுத் தலைவர் சாகீர் உசேனால் இப்பவனின் அடிக்கல் நாட்டப்பட்டது. 10 ஆவது சீக்கிய குருவான குரு கோபிந்த் சிங்கின் 300 வது பிறந்த நாள் கொண்டாட்டத்தின் போது இந்த அடித்தளம் அமைக்கப்பட்டது.
# முகல் செராய்

**முகல் செராய்** *(Mughal Serai)* என்பது இந்திய பஞ்சாபின் ராச்புராவுக்கு அருகிலுள்ள சேர் சா சூரி பெரும் தலை நெடுஞ்சாலையில் 30.435 ° வ 76.685 ° கி என்ற ஆள்கூறுகளில் உள்ள சாம்பு கிராமத்தில் அமைந்துள்ள ஒரு தங்கும் விடுதியாகும்.
# முகல் செராய்

## வரலாறு

16 ஆம் நூற்றாண்டில் கிராண்டு டிரங்க் சாலை எனப்படும் பெரும் தலைநெடுஞ்சாலையை நிர்மாணிக்கும் போது சேர் சா சூரியின் ஆட்சிக் காலத்தில் இவ்விடுதியும் கட்டப்பட்டது. லாகூர் மற்றும் தில்லி இடையிலான சாலைப் பயணத்தில் பயணிகளுக்கு இவ்விடுதி தங்குமிடம் அளித்தது.
# முகல் செராய்

## பாதுக்காக்கப்படும் பகுதி

பஞ்சாப் தொல்லியல் துறை இவ்விடுதியை ஒரு சுற்றுலா இடமாக நன்கு பராமரித்து வருகிறது.
# முகல் செராய்

## இவற்றையும் காண்க

- இந்திய பஞ்சாபில் சுற்றுலா
- செராய் நூர்மகால்
# காந்தி விளையாட்டு வளாக விளையாட்டரங்கம்

**காந்தி விளையாட்டு வளாக விளையாட்டரங்கம்** *(Gandhi Sports Complex Ground)* இந்தியாவின் பஞ்சாப் மாநிலம் அமிர்தசரசு நகரிலுள்ள காந்தி விளையாட்டு வளாக மைதானத்தில் அமைந்துள்ளது.  
இம்மைதானம் தற்போது துடுப்பாட்டப் போட்டிகளுக்கு பயன்படுத்தப்படுகிறது. இந்த விளையாட்டு அரங்கம் 1933 ஆம் ஆண்டில் அலெக்சாண்ட்ரா மைதானம் என்று அழைக்கப்பட்டது. தற்போது இரண்டு இந்திய உள்நாட்டு துடுப்பாட்ட அணிகளான பஞ்சாப் மற்றும் வடக்கு மண்டல அணிகளுக்கான சொந்த மைதானமாக பயன்படுத்தப்படுகிறது. இங்கு இரண்டு ஒரு நாள் போட்டிகள் நடைபெற்றுள்ளன. இரண்டு போட்டிகளிலும் இந்தியா வென்றது.
# காந்தி விளையாட்டு வளாக விளையாட்டரங்கம்

## ஒருநாள் போட்டிகள்

இங்கு நடைபெற்ற பன்னாட்டு ஒருநாள் போட்டிகள்:
| அணி (1) | அணி (2) | வெற்றி | வித்தியாசம் | ஆண்டு |
| --- | --- | --- | --- | --- |
| 78 ஓட்டங்கள் | 1982 |  |  |  |
| ஆறு விக்கெட்டுகள் | 1995 |  |  |  |  
**ஆட்ட புள்ளி விவரங்கள்**:
:{|
|-
! பிரிவு
! தகவல்
|-
| அதிக ஓட்டங்கள் எடுத்த அணி
| இந்தியா (269/7 50 ஓவர்கள்) எதிரணி இலங்கை)
|-
| குறைந்த ஓட்டங்கள் எடுத்த அணி
| நியூசிலாந்து (145 ஓட்டங்கள் 44.1 ஓவர்கள்) எதிரணி இந்தியா)
|-
| சிறந்த மட்டையாளர்
| நாதன் ஆசுலே (இந்தியாவுக்கு எதிராக 59 ஓட்டங்கள்)
|-
| சிறந்த பந்து வீச்சாளர்
| மனோச் பிரபாகர் (நியூசிலாந்துக்கு எதிராக 5/33)
|}
# காந்தி விளையாட்டு வளாக விளையாட்டரங்கம்

## ஒருநாள் போட்டிகள்

### குறியீடுகள்

| குறியீடு | பொருள் |  |
| --- | --- | --- |
| ஆட்டநாயகன் பந்து வீச்சாளர் |  |  |
| போட்டியில் 10 அல்லது அதற்கு மேற்பட்ட விக்கெட்டுகள் எடுக்கப்பட்டன. |  |  |
| § | பந்து வீச்சாளரின் ஐந்து விக்கெட்டு வீழ்த்தப்பட்ட இரண்டு போட்டிகளில் ஒன்று |  |
| **நாள்** | போட்டி நடைபெற்ற நாள் |  |
| **Inn** | ஐந்து விக்கெட்டுகள் எடுக்கப்பட்ட இன்னிங்சு |  |
| **Overs** | பந்து வீசப்பட்ட ஓவர்களின் எண்ணிக்கை |  |
| **ஓட்டங்கள்** | பந்து வீச்சாளர் கொடுத்த ஓட்டங்களின் எண்ணிக்கை |  |
| *'விக்கெட்டுகள்* | வீழ்த்தப்பட்ட விக்கெட்டுகள் எண்ணிக்கை |  |
| **பந்து வீச்சின் தரம்** | ஒரு ஓவருக்கு கொடுக்கப்பட்ட ஓட்டங்களின் விகிதம் |  |
| **மட்டையாளர்** | வீழ்த்தப்பட்ட மட்டையாளர் |  |
| **முடிவு** | போட்டியின் இறுதி முடிவு | } |
# தாலாட்டு (1993 திரைப்படம்)

**தாலாட்டு** (*Thalattu)* என்பது டி. கே. ராஜேந்திரன் இயக்கத்தில் பி. மோகன்ராஜ் தயாரித்து 1993 ஆம் ஆண்டு வெளியான தமிழ்த் திரைப்படம் ஆகும். இப்படத்தில் அரவிந்த்சாமி, சுகன்யா, சிவராஞ்சனி ஆகியோர் முக்கிய கதாபாத்திரங்களில் நடித்திருந்தனர். கவுண்டமணி, செந்தில், விஜயகுமார், கோவை சரளா ஆகியோர் துணை பாத்திரங்களில் நடித்துள்ளனர்.
# தாலாட்டு (1993 திரைப்படம்)

## நடிகர்கள்

- குழந்தையாக அரவிந்த்சாமி
- டாக்டர் ரேவதியாக சுகன்யா
- சிவராஞ்சினி
- கவுண்டமணி
- விஜயகுமார்
- கோவை சரளா
- மன்சூர் அலி கான்
- பூர்ணம் விஸ்வநாதன்
- வினு சக்ரவர்த்தி
- காந்திமதி
# தாலாட்டு (1993 திரைப்படம்)

## ஒலிப்பதிவு

இப்படத்துக்கு இசையராஜா இசையமைத்துள்ளார், பாடல் வரிகளை புலமைபித்தன் எழுதினார்.
| 1 | "எனக்கென ஓருவரம்" | இளையராஜா | புலமைப்பித்தன் | 05:42 |
| --- | --- | --- | --- | --- |
| 2 | "குழந்தை பாடுற" | மலேசியா வாசுதேவன் | 05:05 |  |
| 3 | "மெதுவா தந்தி" | மனோ, மின்மினி | 05:01 |  |
| 4 | "ஆத்தா சொன்னதப்பாடி" | மலேசியா வாசுதேவன் | 01:30 |  |
| 5 | "பண்ணபுர" | மலேசியா வாசுதேவன் | 04:52 |  |
| 6 | "என்னோடு போட்டி" | மனோ, எஸ். என். சுரேந்தர், மின்மினி | 05:39 | } |
# தாலாட்டு (1993 திரைப்படம்)

## வரவேற்பு

*இந்தியன் எக்ஸ்பிரஸ்* எழுதியது, "தலட்டு மிகவும் கவனிக்கத்தக்கது, ஆனால் கதையைச் சொல்ல நேரம் எடுத்துக் கொள்கிறது. [. . ] இது மெதுவான- ஒழுங்கான ஆனால் இனிமையான மெல்லிசை கொண்டது ".
# சிவரஞ்சனி (நடிகை)

**சிவரஞ்சனி** (இவரது மேடைப் பெயரான **ஊஹா** (Ooha) என்றும் அறியப்படுகிறார்) என்பவர் ஒரு முன்னாள் இந்திய நடிகை ஆவார். இவர் 1990 முதல் 1999 வரை பல தெலுங்கு மற்றும் தமிழ் படங்களில் நடித்துள்ளார். நடிகர் ஸ்ரீகாந்தை திருமணம் செய்து கொண்ட இவருக்கு ரோஷன், மேதா, ரோஹன் ஆகிய மூன்று பிள்ளைகள் உள்ளனர்.
# சிவரஞ்சனி (நடிகை)

## திரைப்படவியல்

| 1990 | *ஹிருதய சம்ரயா* | கன்னடம் |  |
| --- | --- | --- | --- |
| 1990 | *மிஸ்டர். கார்த்திக்* | தமிழ் |  |
| 1991 | *மனசார வாழ்த்துங்களேன்* | தமிழ் |  |
| 1992 | *தலைவாசல்* | சோபனா | தமிழ் |
| 1992 | *தங்க மனசுக்காரன்* | செல்லகிளி | தமிழ் |
| 1992 | *பண்டு பண்டுரு ராஜகுமாரி* | அலைஸ் | மலையாளம் |
| 1992 | *டிராவிட் அங்கில்* | செல்வி / மேரி | தமிழ் |
| 1992 | *திருத்தல்வாதி * | இந்து | மலையாளம் |
| 1993 | *சின்ன மாப்ளே* | மைதிலி | தமிழ் |
| 1993 | *பொன் விலங்கு* | மல்லிகா | தமிழ் |
| 1993 | *கலைஞன்* | சந்தியா | தமிழ் |
| 1993 | *தாலாட்டு* | வள்ளி | தமிழ் |
| 1993 | *ராஜதுரை* | சூரியா | தமிழ் |
| 1993 | *புதிய தென்றல்* | தமிழ் |  |
| 1993 | *காத்திருக்க நேரமில்லை* | ராதிகா | தமிழ் |
| 1994 | *புத்திரன்* | மலையாளம் |  |
| 1994 | *அரண்மனைக் காவலன்* | உமா | தமிழ் |
| 1994 | *ராசா மகன்* | செல்வி | தமிழ் |
| 1994 | *வண்டிச்சோலை சின்ராசு* | கல்யாணி | தமிழ் |
| 1994 | *செந்தமிழ்ச்செல்வன்* | மீனாட்சி | தமிழ் |
| 1994 | *ஆமே* | ஊஹா | தெலுங்கு மொழி |
| 1994 | *படப்பஸ்தி* | தெலுங்கு |  |
| 1995 | *சந்தைக்கு வந்த கிளி* | தமிழ் |  |
| 1995 | *அல்லுடா மசாகா...!* | மகேஸ்வரி | தெலுங்கு |
| 1995 | *ஆடதா மஜகா* | பாணு ரேகா | தெலுங்கு |
| 1995 | *ஆயனக்கி இத்தரு* | ஊஹா | தெலுங்கு |
| 1995 | *மாணிக்கிய செம்பழுக்கா* | ராஜவள்ளி /அனுபமா | மலையாளம் |
| 1996 | *அவதார புருஷன்* | வைசாலி | தமிழ் |
| 1996 | *சஹனம்* | தெலுங்கு |  |
| 1996 | *அம்மா நானா காவாளி* | தெலுங்கு |  |
| 1996 | *பேமிலி* | கவிதா | தெலுங்கு |
| 1996 | *ஊஹா* | ஊஹா | தெலுங்கு |
| 1996 | *அம்மலனி புட்டினில்லு* | தெலுங்கு |  |
| 1996 | *கூத்தூரு* | மவுனிகா | தெலுங்கு |
| 1998 | *ஐயனகாரு* | தெலுங்கு |  |
| 1998 | *துருகை அம்மன்* | கவுரி | தமிழ் |
| 2019 | *பெட்ரமாஸ்க்* | தங்கத்தின் மனைவி | தமிழ் |
# ஆர்கி அரண்மனை

**ஆர்கி அரண்மனை** *(Arki palace)* இந்தியாவின் இமாச்சல பிரதேச மாநிலத்தில் உள்ள சோலன் மாவட்ட ஆர்கி நகரத்தில் அமைந்துள்ளது.  
ஆர்கி அரண்மனை 1695 - 1700 ஆம் ஆண்டுகளுக்கு இடையில் இராணா சபா சந்தின் வம்சாவளியான இராணா பிருத்வி சிங் என்பவரால் கட்டப்பட்டது. 1806 ஆம் ஆண்டில் இது இராணாசபா சந்தின் வழித்தோன்றலான கூர்க்காக்களால் கைப்பற்றப்பட்டது. பாகலின் ஆட்சியாளரான இராணா சகத் சிங் நளகாரில் தஞ்சம் புகுந்தார். 1806 முதல் 1815 ஆம் ஆண்டு வரையிலான இந்த காலகட்டத்தில், கூர்க்கா பெரும்படைத் தலைவர் அமர் சிங் தாபா ஆர்க்கியை தனது கோட்டையாகப் பயன்படுத்தி இமாச்சல பிரதேசத்தில் நாகர்கோட் என்றழைக்கப்பட்ட காங்க்ரா வரை மேலும் முன்னேறினார். பர்மார் வம்ச இராசபுத்திரரான இராணா அசய் தேவ் என்பவரால் நிறுவப்பட்ட பாகல் மாநில மலை மாநிலத்திற்கு ஆர்கி தலைநகராக இருந்தது. 1643 ஆம் ஆண்டில் இந்த மாநிலம் நிறுவப்பட்டது. ஆர்கியை அதன் தலைநகராக இராணாசபா சந்த் 1650 ஆம் ஆண்டில் அறிவித்தார்.
# ஆர்கி அரண்மனை

## தங்குமிடம் மற்றும் ஓய்விடம்

ஒரு பொதுப்பணித்துறை ஓய்வு இல்லம், ஒரு வனத்துறை ஓய்வு இல்லம் தவிர ஆர்கி நகரில் சில தனியார் உணவு விடுதிகள் உள்ளன.
# ப. அனுராதா

**ப. அனுராதா** காமன்வெல்த் பளுதூக்குதல் (Commonwealth Weightlifting Championship) போட்டியில் இந்தியா சார்பாக தமிழகத்திலிருந்து பங்கேற்று, தங்கம் வென்ற முதல் பெண் என்ற சாதனையையும் படைத்தவர்.
# ப. அனுராதா

## தனிப்பட்ட வாழ்க்கை

புதுக்கோட்டை மாவட்டம், வாராப்பூர் ஊராட்சி நெம்மேலிப்பட்டி கிராமத்தில், பவுன்ராஜ் உத்தமுண்டார், ராணி தம்பதியரின் மகள் ஆவார். தஞ்சாவூர் மாவட்டம், தோகூர் காவல் நிலையத்தில் உதவி ஆய்வாளராக உள்ளார்.
இளம்வயதில் தந்தை பவுன்ராஜ் உத்தமுண்டார் இறந்ததால், வறுமையிலும் அண்ணன் மாரிமுத்து உத்தமுண்டார் ஆதரவினால் பல சிரமங்களை தாண்டி பட்ட மேற்படிப்பை முடித்தார். பஞ்சாப் மாநிலத்தில் தேசிய அளவிலான மையத்தில் பளுதூக்கும் போட்டிக்கான பயிற்றுநர் பாடதிட்டத்தை முடித்த பின்பு தனது கடின முயற்சியால் இந்த வெற்றியை அடைந்தார்.
# ப. அனுராதா

## போட்டிகள்

2009ல் இந்திய அளவிலான பளுதூக்கும் போட்டியில் பங்கேற்று 35 கிலோ பிரிவில் முதல் இடத்தை பெற்றர். 2019 ல் சமோவ் தீவில் நடைபெற்ற காமன்வெல்த் பளு தூக்குதல் போட்டியில் பெண்களுக்கான 87 கிலோ உடல் எடைப் பிரிவில் தங்கப் பதக்கம் வென்றார்.
# தங்கப் பாலம்

**தங்கப் பாலம்** (Golden Bridge) என்பது மேற்கு இந்தியாவில் குஜராத் மாநிலத்தில் அங்கிலேஷ்வர் மற்றும் பரூச் நகர்களை இணைக்கும் வகையில் 1881 ஆம் ஆண்டில் ஆங்கிலேயர்களால் பம்பாயில் (இப்போது மும்பை என்று அழைக்கப்படுகிறது) வர்த்தக மற்றும் நிர்வாக ரீதியாக அதிகாரிகளைத் தொடர்பு கொள்வதற்காக நர்மதை ஆற்றின் குறுக்கே கட்டப்பட்ட பாலம் ஆகும். இந்த பாலம் **நர்மதை பாலம்** என்றும் அழைக்கப்படுகிறது.
# தங்கப் பாலம்

## கட்டுமானம்

இந்த பாலம் கட்டும் பணியினை 1877ஆம் ஆண்டு டிசம்பர் 7ல் ஆங்கிலேயர்கள் தொடங்கினர். இந்த பாலம் 16 மே 1881 அன்று ரூ .45.65 லட்சம் செலவில் கட்டி முடிக்கப்பட்டு, நர்மதை பாலம் என்று அழைக்கப்பட்டது. இப்பாலம் கட்டுவதற்கு அதிக செலவு செய்ததன் காரணமாகத் தங்கப் பாலம் என்று அறியப்பட்டது. சுதந்திரத்திற்குப் பிறகு, இது தேசிய நெடுஞ்சாலையின் ஒரு பகுதியாக இருந்தது. இருப்பினும், நர்மதாவில் புதிய பாலம் கட்டப்பட்ட பின்னர் இதன் மீதான போக்குவரத்து நெருக்கம் குறைந்தது. இப்பாலம் இரும்பினால் ஆனது.  
தங்க பாலத்தின் நீளம் 1412 மீ.
# ஆங்கிலோ சீக்கியப் போர் நினைவுச்சின்னம்

**ஆங்கிலோ சீக்கியப் போர் நினைவுச்சின்னம்** *(Anglo Sikh war memorial)* இந்தியாவின் பஞ்சாப் மாநிலத்திலுள்ள பெரோசுபூர் மாவட்டம் பெரோசாசாவின் மோகா சாலையில் பஞ்சாப் அரசாங்கத்தால் கட்டப்பட்டுள்ளது. 1849 ஆம் ஆண்டு சனவரி மாதம் 13 அன்று சில்லியன்வாலாவில் பிரித்தானிய இராணுவத்திற்கு எதிராக போராடி இறந்த வீரர்களையும், 1846 ஆம் ஆண்டு பிப்ரவரி மாதம் 10 ஆம் நாள் சப்ரானில் போராடி இறந்த வீரர்களையும், 1845 ஆம் ஆண்டு திசம்பர் மாதம் 18 அன்று முத்கி மற்றும் பிரோசாவில் போராடி இறந்த வீரர்களையும் கௌரவிப்பதற்காக இந்த நினைவுச்சின்னம் கட்டப்பட்டது.
# ஆங்கிலோ சீக்கியப் போர் நினைவுச்சின்னம்

## கட்டட வடிவமைப்பாளர்

லூதியானாவிலுள்ள பஞ்சாப் வேளாண் பல்கலைக்கழகத்தின் மூத்த கட்டிடக் கலைஞர் எச்.எசு.சோப்ரா, சிர்கிந்து கால்வாய் அருகே மற்றும் பிரோசுபுரின் ராசத்தான் கால்வாயின் கரையில் ஒரு மூன்று மாடி நினைவுச்சின்னத்தை வடிவமைத்தார். எச்.எசு சோப்ராவுக்கு அப்போது பஞ்சாப் அரசாங்கத்தால் அமைக்கப்பட்ட பிரோசா நினைவுச் சின்னக் குழுவின் துணைவேந்தராக இருந்த எம்.எசு இராந்தவா வழிகாட்டியாக இருந்தார்.
நினைவுச்சின்னத்தின் நில வடிவமைப்பை அப்போதைய பஞ்சாப் வேளாண் பல்கலைக்கழகத்தின் எசு.அரிசிங் சாந்து மேற்கொண்டார்.
# ஆங்கிலோ சீக்கியப் போர் நினைவுச்சின்னம்

## நினைவுச் சின்னம்

ஆங்கிலோ சீக்கியப் போர் நடந்த 2 எக்டேர் பரப்பளவில் இந்த நினைவுச்சின்னம் உள்ளது. நினைவுச்சின்னத்தின் தரை தளம் சுற்றியுள்ள பகுதிக்கு 2 மீட்டர் உயரத்தில் உள்ளது. கன்னிங்காமின் வரலாற்றைச் சொல்லும் வெண்கலத்தில் செதுக்கப்பட்ட மேற்கோள்கள்; சா முகமதுவின் போர்கள்; பாட்டியாலா அருங்காட்சியகத்தில் இருந்து பஞ்சாப் அரசு நன்கொடையளித்த ஆங்கிலோ சீக்கிய போர் ஆயுதங்கள் முதலானவை நினைவுச்சின்னத்தில் காட்சிக்கு வைக்கப்பட்டுள்ளன.
# ஈரானில் சுற்றுலா

**ஈரானில் சுற்றுலா** (Tourism in Iran) 2019 ஆம் ஆண்டு நிலவரப்படி வெளிநாட்டிலிருந்து 8-9 மில்லியன் சுற்றுலாப் பயணிகள் ஈரானுக்கு வருகை தருகின்றனர். ஈரானில் சுற்றுலா வேறுபட்டது, இது அல்போர்சு மற்றும் ஜாக்ரோசு மலைகளில் நடைபயணம் மற்றும் பனிச்சறுக்கு, பாரசீக வளைகுடா மற்றும் காசுப்பியன் கடலின் கடற்கரை விடுமுறைகள் வரை பல நடவடிக்கைகளை வழங்குகிறது. ஈரானிய அரசாங்கம் நாட்டின் பல்வேறு இடங்களுக்கு சுற்றுலாப் பயணிகளை ஈர்ப்பதற்கான ஒருங்கிணைந்த முயற்சிகளை மேற்கொண்டுள்ளது. மேலும், சமீபத்திய ஆண்டுகளில் வருகை அதிகரித்துள்ளது.
# ஈரானில் சுற்றுலா

## பின்னணி

கிஷ் தீவு மட்டும் 2012-3ல் சுமார் 1 மில்லியன் பார்வையாளர்களை ஈர்த்துள்ளது. பயனிகளில் பெரும்பாலோர் ஈரானியர்கள். ஆனால் இப்பகுதி பல ஈரானியரல்லாத முஸ்லிம்களையும் ஈர்க்கிறது. அவர்கள் இஸ்லாமிய பாணி கடற்கரைகளுடன் கடற்கரை விடுமுறை நாட்களை விரும்புகிறார்கள். அங்கு ஆண்களும் பெண்களும் தனித்தனி கடற்கரைகளைப் பயன்படுத்துகிறார்கள்.  
1979 ஆம் ஆண்டு ஈரானியப் புரட்சிக்கு முன்னர், சுற்றுலா அதன் குறிப்பிடத்தக்க ஈர்ப்புகளுக்காக ஈரானுக்குச் செல்லும் கணிசமான எண்ணிக்கையிலான பார்வையாளர்களால் வகைப்படுத்தப்பட்டது. இதில் கலாச்சார சிறப்பம்சங்கள் மற்றும் பலவிதமான மற்றும் அழகான நிலப்பரப்பு ஆகியவை பொருத்தமானவை. அதிகாரப்பூர்வ புள்ளிவிவரங்கள் ஈரானுக்கு வணிகத்திற்காக பயணிப்பவர்களுக்கும் மகிழ்ச்சிற்காக வருபவர்களுக்கும் இடையில் வேறுபாடு காட்டவில்லை, மேலும் பல புலம்பெயர்ந்த ஈரானியர்களும் ஈரானில் உள்ள தங்கள் குடும்பங்களை சந்திக்க திரும்பி வருவது அல்லது மசுகது, கோம் மற்றும் பிற இடங்களுக்கு அருகிலுள்ள புனித சியா தளங்களுக்கு யாத்திரை மேற்கொள்வதும் இதில் அடங்கும்.  
1980 களில் ஈரான்-ஈராக் போரின்போது சுற்றுலா வியத்தகு முறையில் குறைந்தது.  
2010 கணக்கின்படி ஈரானில் உள்நாட்டு சுற்றுலா உலகின் மிகப்பெரிய ஒன்றாகும்.  
2013 ஆம் ஆண்டில், ஈரானில் வெளிநாட்டு சுற்றுலாப் பயணிகளின் எண்ணிக்கை 4.76 மில்லியனை எட்டியது, இது தேசிய பொருளாதாரத்திற்கு 2 பில்லியன் அமெரிக்க டாலருக்கும் அதிகமாக பங்களித்தது. 2012 ஆம் ஆண்டின் தொடக்கத்திலிருந்து ஈரானிய ரியாலின் வலுவான மதிப்புக் குறைப்பு ஈரானில் சுற்றுலாவுக்கு சாதகமான ஒரு அங்கமாக இருந்து வருகிறது. 2014-2015 நிதியாண்டில் ஐந்து மில்லியனுக்கும் அதிகமான சுற்றுலாப் பயணிகள் ஈரானுக்கு வந்துள்ளனர். இது ஆண்டுக்கு நான்கு சதவீதம் அதிகம். உலக சுற்றுலா மற்றும் சுற்றுலா சபை 2015 இல் வெளியிட்ட ஒரு அறிக்கையின்படி, அதன் சுற்றுலாத் துறையின் அளவு 1,285,500 பேருக்கு வேலைவாய்ப்புகளை உருவாக்கும் திறன் மற்றும் 2025 ஆம் ஆண்டில் 1,913,000 வேலைகளுக்கு 4.1% உயர்ந்துள்ளது. 2014 ஆம் ஆண்டின் அறிக்கையின் அடிப்படையில், பயண மற்றும் சுற்றுலா 413,000 வேலைகளை நேரடியாக ஆதரித்தது (மொத்த வேலைவாய்ப்பில் 1.8%). இது 2015 ஆம் ஆண்டில் 4.4% ஆக உயரும் என்றும் 2025 ஆம் ஆண்டில் 656,000 வேலைகளுக்கு (மொத்த வேலைவாய்ப்பில் 2.2%) 4.3% உயரும் என்றும் எதிர்பார்க்கப்பட்டது.  
கல்லறை யுனெஸ்கோவின் உலக பாரம்பரிய தளமான இது பசர்கடேயில் உள்ளது. யுனெஸ்கோ உலக பாரம்பரிய பட்டியலில் பொறிக்கப்பட்ட 22 வரலாற்று இடங்களை ஈரான் கொண்டுள்ளது.]]
அருகிலுள்ள பனியால் செய்யப்பட்ட விடுதி]]
# இந்தோனேசியாவில் சுற்றுலா

**இந்தோனேசியாவில் சுற்றுலா** (Tourism in Indonesia) என்பது இந்தோனேசிய பொருளாதாரத்தின் ஒரு முக்கிய அங்கமாகும். அத்துடன் அதன் அந்நிய செலாவணி வருவாயின் குறிப்பிடத்தக்க ஆதாரமாகவும் இருக்கிறது. 2017ஆம் ஆண்டில் உலகச் சுற்றுலாத் துறையில் இந்தோனேசியா 20வது இடத்தில் இருந்தது. இது உலகின் மிக வேகமாக வளர்ந்து வரும் ஒன்பதாவது சுற்றுலாத் துறையாகவும், ஆசியாவில் மூன்றாவது வேகமாக வளர்ந்து வரும் மற்றும் தென்கிழக்கு ஆசியாவில் வேகமாக வளர்ந்து வரும் சுற்றுலா இடமாகவும் உள்ளது .
# இந்தோனேசியாவில் சுற்றுலா

## வளர்ச்சி

2018 ஆம் ஆண்டில், உலகின் 10 நகரங்களில் தென்பசார், ஜகார்த்தா மற்றும் பத்தாம் ஆகியவை சுற்றுலாவில் வேகமாக வளர்ச்சியடைந்துள்ளன. முறையே 32.7, 29.2 மற்றும் 23.3 சதவீதம். மொத்த உள்நாட்டு உற்பத்தியில் 8 சதவீதத்தை சுற்றுலாத் துறையிலிருந்து அடைய நாடு திட்டமிட்டுள்ளது. மேலும் 2019க்குள் சுமார் 20 மில்லியன் பார்வையாளர்களை ஈர்க்கும் நோக்கத்தையும் கொண்டுள்ளது. சுற்றுலாத்துறை சரக்கு மற்றும் சேவை ஏற்றுமதி துறைகளில் 4வது இடத்தில் உள்ளது.
# இந்தோனேசியாவில் சுற்றுலா

## பார்வையாளர்கள்

பரோங் போன்ற செறிவான மற்றும் வண்ணமயமான நடன நிகழ்ச்சிக் கலாச்சாரத்தைக் கொண்டுள்ளது.]]
2019 ஆம் ஆண்டில், இந்தோனேசியா 16.10 மில்லியன் வெளிநாட்டு சுற்றுலாப் பயணிகளின் வருகையைப் பதிவுசெய்தது. இது 2018ஐ விட 1.9 சதவீதம் அதிகரித்துள்ளது. 2015ஆம் ஆண்டில், இந்தோனேசியாவிற்குள் 9.73 மில்லியன் சர்வதேச பார்வையாளர்கள் வருகை புரிந்தனர். சராசரியாக 7.5 இரவுகளில் விடுதிகளில் தங்கியிருந்தனர. மேலும் அவர்களின் வருகையின் போது ஒரு நபருக்கு சராசரியாக 1,142 அமெரிக்க டாலர் அல்லது ஒரு நாளைக்கு ஒரு நபருக்கு 152.22 அமெரிக்க டாலர் செலவிட்டனர். சிங்கப்பூர், மலேசியா, சீனா, ஆத்திரேலியா மற்றும் யப்பான் ஆகியவை அதிக அளவில் இந்தோனேசியாவிற்கு வருகை தரும் முதல் ஐந்து ஆதார நாடுகளாகும்.
# இந்தோனேசியாவில் சுற்றுலா

## புதிய திட்டங்கள்

2016 ஆம் ஆண்டில், அதிகமான வெளிநாட்டு முதலீட்டாளர்களை தங்கள் நாட்டுக்கு அதிக அளவில் ஈர்ப்பதன் மூலம் சுற்றுலா வளர்ச்சியில் அரசாங்கம் அதிக முதலீடு செய்வதாக தெரிவிக்கப்பட்டது. அரசாங்கம் 10 இடங்களுக்கு பின்வருமாறு முன்னுரிமை அளித்துள்ளது: போரோபுதூர், நடு சாவகம்; மண்டலிகா, மேற்கு நுசா தெங்கரா ; லாபன் பாஜோ, கிழக்கு நுசா தெங்கரா; புரோமோ-தெங்கர்-செமரு, கிழக்கு சாவகம்; ஆயிரம் தீவுகள், ஜகார்த்தா; தோபா, வடக்கு சுமாத்ரா; வகாடோபி, தென்கிழக்கு சுளாவேசி; தன்சங் லெசுங், பந்தன்; மொரோடாய், வடக்கு மளுக்கு; மற்றும் தஞ்சங் கெலாயாங், பெலிதுங். போன்றவை *தி ஜகார்த்தா போஸ்டில்* மேற்கோள் காட்டப்பட்டுள்ளபடி, 2019 ஆம் ஆண்டின் இறுதிக்குள் உள்நாட்டு சுற்றுலாப் பயணிகளால் 275 மில்லியன் பயணங்களை அரசாங்கம் இலக்காகக் கொண்டுள்ளது. அரசாங்கம் சாத்தியமான முதலீட்டாளர்களிடமிருந்து உறுதிகளைப் பெற்றுள்ளது. 10 பகுதிகளில் 3 இடங்களில் தங்குமிடம், கடற்கரை, சுற்றுச்சூழல் சுற்றுலா வசதிகள் போன்ற துறைகளில் மொத்தம் 70 மில்லியன் அமெரிக்க டாலர்கள் முதலீடு செய்வதற்கு முடிவெடுத்துள்ளது. லோன்லி பிளானட் என்ற பயண தளத்தின் முதல் 10 நாடுகளின் பட்டியலில் இந்தோனேசியா ஏழாவது இடத்தில் உள்ளது. டிரிப் அட்வைசர் என்ற பயண தளத்தால் 2018 ஆம் ஆண்டில் உலகின் முதல் 25 இடங்களில் நாடு நான்காவது இடத்தில் இருந்தது.
விளங்குகிறது. ]]  
விமானம்]]  
புக்கிடிங்கியின் சியானோக் பள்ளத்தாக்கு]]
தேசிய பூங்காவில் கொமோடோ டிராகன்]]
தாயும் அதன் குட்டியும்]]
மற்றும் செமேரு மலைகள்]]
, வடக்கு சுமத்திராவின் மெரெக்கிலிருக்கும் உலகின் மிகப்பெரிய எரிமலை ஏரியின் பரந்த காட்சி]]
வயங் வோங் பிரம்பானான் கோவிலில் ஜாவானீஸ் நடன நிகழ்ச்சி.]]
# துங்கா பாலம்

**துங்கா பாலம்** *(Tunga Bridge)* இந்தியாவின் கர்நாடக மாநிலத்தில் பாயும் துங்கா ஆற்றின் மீது கட்டப்பட்டுள்ள மிகப் பழமையான பாலங்களில் ஒன்றாகும். சிமோகா மாவட்டத்திலுள்ள தீர்த்தகள்ளி நகரத்தில் இப்பாலம் உள்ளது.  
துங்கா பாலம் 75 ஆண்டுகளுக்கும் மேல் பழமையானதாகும். பாரத ரத்னா விருது பெற்ற சர் எம். விசுவேசுவரய்யாவின் மேற்பார்வையில் இப்பாலம் வடிவமைத்து கட்டப்பட்டது.
குருவள்ளி கிராமப் பகுதியை இப்பாலம் தீர்த்தகள்ளி நகரத்துடன் இணைக்கிறது. துங்கா பாலம் ஜெயச்சாமராசேந்திர பாலம் என்ற பெயராலும் அழைக்கப்படுகிறது.  
குறிப்பாக வார இறுதி நாட்களில் பாலத்தின் தனித்துவத்தைக் காண்பதற்காக துங்கா பாலம் பல பார்வையாளர்களை ஈர்க்கிறது.
# துங்கா பாலம்

## கட்டமைப்பு

பாலமானது மேலே ஒரு வில் போன்ற அமைப்பைக் கொண்டுள்ளது. இவ்வில்லமைப்பு பாலத்தின் இருபுறமும் உள்ள தொடர்ச்சியான தூண்களால் ஆதரிக்கப்படுகிறது. மேலே வளைவு உருளை போன்ற கட்டமைப்புகள் உள்ளன. இரண்டு வளைவுகளையும் இணைத்து ஒரு கூரையாகத் தோன்றும் இந்த தனித்துவமான பாலம் சிறிய வித்தியாசங்கள் மட்டும் கொண்டு சிட்னி துறைமுகப் பாலத்தை ஒத்திருக்கிறது.
# துங்கா பாலம்

## வரலாறு

துங்கா பாலம் 1943 ஆம் ஆண்டில் கட்டி முடிக்கப்பட்டது, பின்னர் மைசூர் மகாராசாவான எச். எச். செயயச்சாமராசேந்திர வாடியாரால் திறந்து வைக்கப்பட்டது.
# கத்ரா அணை

**கத்ரா அணை** *(Kadra Dam)* இந்தியாவின் கர்நாடக மாநிலத்திலுள்ள உத்தர கன்னட மாவட்டத்தில் அமைந்துள்ளது. அணையானது காளி நதியின் குறுக்கே கட்டப்பட்டுள்ளது. மின்சார உற்பத்தி நிலையத்தின் விசையாழிகளுக்கு நீர் வழங்குவதற்கான நீர் மின் திட்டத்தை நோக்கமாக வைத்தே அணை முதன்மையாக கட்டப்பட்டது. இங்கு 1997 ஆம் ஆண்டு முதல் மின்சாரத் தயாரிப்புப் பணி தொடங்கியது. அணை கட்டப்பட்ட 1997 ஆம் ஆண்டு முதல் இதை கர்நாடக மின்னாற்றல் ஆணைய நிறுவனம் இயக்குகிறது.
# இராசா லகாமகவுடா அணை

**இராசா லகாமகவுடா அணை** *(Raja Lakhamagouda dam)* இந்தியாவின் கர்நாடக மாநிலத்தில் பாயும் கிருட்டிணா நதிப் படுகையில் காட்டபிரபா ஆற்றின் குறுக்காகக் கட்டப்பட்டுள்ளது. இதை இட்கல் அணை என்றும் அழைக்கிறார்கள். வடக்கு கர்நாடகாவின் பெல்காம் மாவட்டத்திலுள்ள இட்கல் கிராமத்தில் இராசா லகாமகவுடா அணை உள்ளது. 62.48 மீட்டர் உயரமும் 10 செங்குத்து முகடு வாயில்களும் கொண்ட இந்த அணையின் மொத்த மேற்பரப்பு 63.38 சதுர கிலோமீட்டர்களாகும். 51.16 டி.எம்.சி. தண்ணீரை தேக்கி வைத்துக் கொள்ளும் அளவு கொண்ட ஒரு பெரிய நீர்த்தேக்கமாக இது பரந்து விரிந்துள்ளது.  
மண்ணால் கட்டப்பட்டுள்ள இந்த அணையினால் 8,20,000 ஏக்கருக்கும் அதிகமான நீர்ப்பாசன தேவைகளும் நீர் மின் ஆற்றல் உற்பத்தியும் பூர்த்தி அடைகிறது.
காட்டபிரபா நீர்பாசனத் திட்டத்தின் ஒரு பகுதியாக கட்டப்படத் தொடங்கி இராசா லகாமகவுடா அணை மூன்று கட்டங்களாக கட்டப்பட்டு 2009 ஆம் ஆண்டில் முடிக்கப்பட்டது. கொடையாளரும் வண்டாமுரியின் சமீன்தாருமான இராசா லகாமகவுடா சர்தேசாயின் பெயர் அணைக்கு சூட்டப்பட்டது.
# காட்டபிரபா நதி

**காட்டபிரபா நதி** *(Ghataprabha river)* இந்தியாவிலுள்ள மகாராட்டிரா, கர்நாடகம், மற்றும் ஆந்திரப்பிரதேசம் ஆகிய மாநிலங்களின் வழியாக பாய்கின்ற கிருட்டிணா நதியின் வலது கரையிலுள்ள ஒரு முக்கியமான துணை நதியாகும். சிக்சங்கத்தில் இந்நதி கிருட்டிணா நதியுடன் சங்கமிப்பதற்கு முன்பு 283 கிலோமீட்டர் தொலைவிற்கு கிழக்கு நோக்கி பாய்கிறது. நதி படுகை 8,829 சதுர கிலோமீட்டர் அகலம் அளவிற்கு மகாராட்டிரா மற்றும் கர்நாடக மாநிலங்களில் பரவியுள்ளது.
# காட்டபிரபா நதி

## பாலம்

கோகாக் நீர்வீழ்ச்சிக்கு அருகிலுள்ள ஒரு தொங்கு பாலத்தை இந்த ஆறு கடக்கிறது. இந்த பாலம் 1800 ஆம் ஆண்டுகளின் பிற்பகுதியிலும் 1900 ஆம் ஆண்டுகளின் முற்பகுதியிலும் கட்டப்பட்டதாகும்.
# காட்டபிரபா நதி

## மார்கண்டேய ஆறு

மார்கண்டேயா நதி காட்டபிரபா நதியின் துணை நதியாகும். கோகாக்கில் காட்டபிரபா நதியில் அதன் சங்கமத்தை அடைவதற்கு முன்பு இந்த நதி கோட்சினமலகி நீர்வீழ்ச்சியாக குதிக்கிறது.
# மணிப்பூர் திரைப்படத்துறை

**மணிப்பூர் திரைப்படத்துறை** என்பது இந்திய நாட்டில் மணிப்பூர் என்ற மாநிலத்தை தலைமையிடமாக கொண்டு மணிப்புரியம் மொழியில் வெளியாகும் திரைப்படங்களையும், அதைச் சார்ந்த தொழிலாளர்களையும் உள்ளடக்கிய திரைத்துறை ஆகும். 1972 ஆம் ஆண்டு 'மாதமகி மணிப்பூர்' என்ற முதல் மணிப்புரியம் மொழித் திரைப்படம் வெளியானது. அதை தொடர்ந்து 'பயோகித்தும் ஆமா' என்ற முதல் வண்ணத் திரைப்படம் 1983 ஆம் ஆண்டு வெளியானது.  
2002 ஆம் ஆண்டு 'லாம்மே' என்ற திரைப்படம் வணிக ரீதியாக திரையரங்குகளில் திரையிடலை கொண்ட முதல் படம் ஆகும். அதன் வெற்றியை தொடர்ந்து திரைப்படங்களின் தயாரிப்பு வேகம் அதிகரித்து மணிப்பூர் திரைபபடத்துறை விரிவடைந்து ஒவ்வொரு ஆண்டும் சுமார் 40-50 திரைப்படங்கள் தயாரிக்கப்படுகின்றன.
# மலையாளத் திரைப்படத்துறை

**மலையாளத் திரைப்படத்துறை** அல்லது **மோலிவுட்** என்பது தென்னிந்தியாவில் கேரளா மாநிலத்திலிருந்து மலையாள மொழியில் வெளியாகும் திரைப்படங்களையும், அதைச் சார்ந்த தொழிலாளர்களையும் உள்ளடக்கிய திரைத்துறை ஆகும். இது இந்தியத் திரைப்படத்துறையில் இந்தி, தமிழ் மற்றும் தெலுங்கு திரைப்படத்துறைக்கு அடுத்தபடியான நான்காவது பெரிய திரைப்படத்துறை ஆகும். இங்கு தயாரிக்கப்படும் திரைப்படங்கள் ஒளிப்பதிவு மற்றும் கதை சார்ந்த யதார்த்தமான கதைக்களங்களுக்காக அறியப்படுகின்றன. 'மரானா சிம்ஹாசனம்' மற்றும் வானபிரஸ்தம் போன்ற படைப்புகள் 1999 கான் திரைப்பட விழாவில் திரையிடப்பட்டன.
# மலையாளத் திரைப்படத்துறை

## வரலாறு

1947 க்கு முன்னர் இரண்டு ஊமைத் திரைப்படங்களும், மூன்று மலையாள மொழி திரைப்படங்களும் மட்டுமே கேரளத்தில் உருவாக்கபட்டன. அதை தொடர்ந்து கேரள மாநில அரசாங்கத்தின் ஆதரவுடன் 1950 களில் ஆண்டுக்கு 6 ஆக இருந்தது, 1960 களில் ஆண்டுக்கு 30 ஆகவும், 1970 களில் ஆண்டுக்கு 40 ஆகவும், 1980 ல் 127 திரைப்படங்களாகவும் உயர்ந்தது.  
மலையாளத்தில் தயாரிக்கப்பட்ட முதல் படம் விகதகுமாரன் என்ற திரைப்படம் ஆகும். இது 1928 ஆம் ஆண்டில் தயாரிப்பு தொடங்கியது, இது அக்டோபர் 23, 1930 அன்று திருவனந்தபுரத்தில் உள்ள கேபிடல் திரையிலாயரங்குகளில் வெளியிடப்பட்டது. இது மலையாள சினிமாவின் தந்தை என்ற பெருமையைப் பெற்றது. திரைப்படத்துறையை பற்றி அனுபவம் இல்லாதால் தொழிலதிபர் ஜே. சி. டேனியல் என்பவரால் தயாரித்து இயக்கப்பட்டது.